CELEX: 32015D0957
Language: ro
Date: 2015-06-17 00:00:00
Title: Decizia (PESC) 2015/957 a Comitetului politic și de securitate din 17 iunie 2015 privind acceptarea contribuțiilor statelor terțe la Misiunea Uniunii Europene de consiliere pentru reforma sectorului securității civile în Ucraina (EUAM Ucraina) (EUAM Ucraina/2/2015)

20.6.2015   
            
            
               RO
            
            
               Jurnalul Oficial al Uniunii Europene
            
            
               L 156/23
            
         DECIZIA (PESC) 2015/957 A COMITETULUI POLITIC ȘI DE SECURITATE
   din 17 iunie 2015
   privind acceptarea contribuțiilor statelor terțe la Misiunea Uniunii Europene de consiliere pentru reforma sectorului securității civile în Ucraina (EUAM Ucraina) (EUAM Ucraina/2/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2014/486/PESC a Consiliului din 22 iulie 2014 privind Misiunea Uniunii Europene de consiliere pentru reforma sectorului securității civile în Ucraina (EUAM Ucraina) (1), în special articolul 10,
   întrucât:
   
               (1)
            
            
               În conformitate cu articolul 10 alineatul (3) din Decizia 2014/486/PESC, Consiliul autorizează Comitetul politic și de securitate (COPS) să adopte deciziile relevante privind acceptarea contribuțiilor la Misiunea Uniunii Europene de consiliere pentru reforma sectorului securității civile în Ucraina (EUAM Ucraina) din partea statelor terțe.
            
         
               (2)
            
            
               Comandantul operațiilor civile a recomandat COPS să accepte contribuțiile propuse din partea Canadei și a Regatului Norvegiei la EUAM Ucraina și să considere aceste contribuții ca fiind semnificative.
            
         
               (3)
            
            
               Canada și Regatul Norvegiei ar trebui să fie scutite de contribuții financiare la bugetul EUAM Ucraina,
            
         ADOPTĂ PREZENTA DECIZIE:
   Articolul 1
   Contribuțiile statelor terțe
   (1)   Contribuțiile din partea Canadei și a Regatului Norvegiei la Misiunea Uniunii Europene de consiliere pentru reforma sectorului securității civile în Ucraina (EUAM Ucraina) sunt acceptate și sunt considerate ca fiind semnificative.
   (2)   Canada și Regatul Norvegiei sunt scutite de contribuții financiare la bugetul EUAM Ucraina.
   Articolul 2
   Intrarea în vigoare
   Prezenta decizie intră în vigoare la data adoptării.
   
      Adoptată la Bruxelles, 17 iunie 2015.
      
         
            Pentru Comitetul politic și de securitate
         
         
            Președintele
         
         W. STEVENS
      
   
   
      (1)  JO L 217, 23.7.2014, p. 42.